
- Проектът ще бъде реализиран с деца и техните родители в ДГ ”Слънце” гр. Вършец, в основната сграда, както и в другите две дейности – в кв. Заножене и с. Долно Озирово.
- Целта на проекта е да се намерят възможности за създаване на допълнителни условия и предпоставки за прибиране на децата в ДГ, адаптация, редовно посещение на детска градина и превенция на ранното отпадане от образованието, равен старт при постъпването им в училище. Тази цел ще се постигне чрез дейности, насочени към усвояване на знания, умения и компетентности за реализиране на интеркултурно образование. --Продължителността на проекта ще бъде 12 месеца – от 01.09.2023 г. До 30.08. 2024 г. В проекта ще бъдат включени общо 80 деца, разделени на 3 клуба :
- Арт-ателие „ Сръчковци “ – 23 деца от Втора група в основна сграда и Смесена група ”Червената шапчица” в с. Долно Озирово ; 
- „Минало незабравимо“ – 22 деца от Трета група в основна сграда;
- „Пея, танцувам и рисувам“ – 35 деца, разделени в две групи- Четвърта група в основна сграда и Смесена група ”Звънче” в кв. Заножене ;
Във всеки клуб са застъпени различни дейности, целящи приобщаването на децата към света на изкуството, традициите и дарбите, които да стимулират позитивното мислене и поведение.
Има деца, които спешно се нуждаят от интеграционна адаптация в мултикултурна среда и от съдействие за осигуряване на качествено образование, с цел осигуряване на шанс за равен старт за училищно обучение.
Основна цел:Създаване на условия за пълноценно развитие и интеграция в образователната система на децата от етнически малцинства в ДГ “Слънце” гр. Вършец.
Методология на проекта: 1. Дейности свързани с повишаване знанията на децата за усвояване на български език, развиване на умения в областта на изкуствата и българските традиции:
2. Дейности ориентирани към родителите:
3. Дейности свързани с обучение на учители и работещи в мултикултурна среда.
4. Осигуряване на информираност и публичност на проекта
Устойчивост на проекта след неговото приключване:
Създаването на условия за равен достъп до образование на децата, независимо от техния произход и социален статус е част от институционалните задължения на Детска градина „Слънце” гр. Вършец, което гарантира поддържането на непрекъснат контакт между деца, учители и родители след приключването на проекта. По време на изпълнението на проекта екипът на детската градина ще натрупа опит в изпълнението на дейности, свързани с
привличането на деца и родители в образователния процес.
Ефект върху целевата група: С реализирането на проекта участниците в целевата група, представителите на различни етнически и социални групи ще получат възможност да разширят комуникацията и взаимодействието помежду си чрез зачитане на културните различия в дух на равенство и толерантност. С реализирането на дейностите по проекта ще се промени негативната нагласа на представителите на целевата група към различния, като същевременно децата и родителите от малцинствените групи ще придобият нови комуникативни и социални умения, които ще им помогнат в
последващата социализация в обществото. Децата от целевата група ще могат да използват получените знания по български език и усвоените нови модели на социално поведение при постъпването си в следващите образователни
степени, което ще улесни тяхна интеграция. Родителите от своя страна ще имат по-отговорно отношение към образованието на децата им, което също ще окаже положително въздействие върху последващото участие на децата в образователния процес.
